ህዝቢ ኤርትራ ናይ ናጽነት ሩፍታ ረኺቡ ንህንጸት ሃገር ኣብ ዝተበገሰሉ ውሑዳት ዓመታት ከይሶጎመ ህውከትን ቅልውላዋትን ኣሳዊርካ ቅሳነትን ዕብየትን ኮሊፍካ ጅሆ ንምሓዙ ግጭት ባሕራዊ ዶብ ምስ የመን፡ ስዒቡ ግጭት ዶብ ኣብ ባድመ፡ ክልትኡ እዚ ፍርዳዊ መዕለቢ ምስ ተገበረሉ ምህዞ ምስሕሓብ ዶብ ምስ ጅቡቲ ተኸታቲሉ፡ ኩሉ ሸውሃት ገበትቲ ከዕግብ ኣይክኣለን" ብምባል ንስርዓት ዋሺንግተን ድሕሪ ምውቃስ። "ኣብ መቃን ናይ ሃገራዊ ህንጸት ዕማማትና፡ ፖሎቲካዊ ህንጸት ከም መብጽሒ ኣገዳሲ እጃም ስለ ዘለዎ ምስናይ እቲ ጉዕዞና ንምስንኻል ክካየድ ዝጸንሐን ዘሎን ተጻባኢ ግዳማዊ ሓንካሪ ህቀናታት ብዙሕ ተማሂርን ተሞኪርና ስለዘለና፡ ንመጻኢ መንግስታዊ ሰርዓት መርሓ ፖሎቲካዊ ጎደና ዝቕይስ ቅዋም ምንዳፍ ክጅመር ምዃኑ በዚ ኣጋጣሚ ክሕብር እፈቱ" ክብል ሓዲሽ ቅዋም ከምዝነድፍ ሓቢሩ። እቲ መግለጺ እቲ ብ1997 ብሃገራዊ ባይቶ ዝጸደቐ ቅዋምከ እንታይ ኪኸውን እዩ?
